તેનો અર્થ થાય કે માનસિકતાને ઝણઝણાવવી કે તેને તરંગિત કરવી. જે કામ આજે આખો સમાજ કરી રહ્યો છે. સેક્સોલોજીસ્ટ પ્રકાશ કોઠારીનું પ્રિય અને પ્રસિદ્ધ વાક્ય છે કે સેક્સ બે કાન વચ્ચે હોય છે બે પગ વચ્ચે નહીં. હિન્દી ફિલ્મોમાં જે રીતે રોમાન્સના સીન આવે તે જોઈને મન ઉત્તેજિત્ત થઈ જતું હોવાનું દરેકે અનુભવ્યું હશે. એવું જ પોર્નોગ્રાફિ જોતી સમયે પણ થાય છે. આ મનને આંદોલિત કરવાનું કામ જ દરેક માર્કેટિંગવાળા કે રાજકારણીઓ કરતા હોય છે. ઈમોશન કે લાગણીઓને ઝંઝોળવાથી તેમાં પેદા થતા તરંગો યોગ્ય પરિણામ લઈ આવે છે. તમે જાહેરાત જુઓ કે ઊસકી કમીઝ મેરી કમીઝ સે સફેદ કૈસૈ? બીજાની ઈર્ષ્યાનો ભાવ તરત જ આપણને અસર કરે છે. સાબુ વેચવા માટે લાખો રૂપિયાની જાહેરાત કરવી પડે તે બાબત જ કેવી લાગે. સાબુની જરૂર પડવાની જ છે અને આપણે તે ખરીદવાના જ છીએ, પરંતુ અમુક જ બ્રાન્ડનો ખરીદીએ એટલે તેની જાહેરાત કરવી પડે. તમારા મગજને એ રીતે તરંગિત કરવું પડેકે તમને એ જ બ્રાન્ડનો સાબુ ખરીદો અને વિચારો કે મારો શર્ટ બીજા કરતા વધુ સારો છે.